**Όσον αφορά την πραγματοποίηση της** **κλινικής άσκησης του μαθήματος κατά το εαρινό εξάμηνο του ακαδ. έτους 2022-23, σας ενημερώνω για τα εξής:**

1. Όπως έχετε ήδη ενημερωθεί, ο κάθε φοιτητής θα προσέρχεται σε συγκεκριμένη Δομή Ψυχικής Υγείας για τρεις συνεχόμενες ημέρες μιας εβδομάδας (Τρίτη, Τετάρτη, Πέμπτη), από 8.00 ως 16.00, σύμφωνα με το πρόγραμμα που έχει αναρτηθεί στην ιστοσελίδα του Τμήματος Νοσηλευτικής (<https://nurs.upatras.gr>, Ανακοινώσεις ΣΤ΄ εξαμήνου, δείτε προσεκτικά τις ημερομηνίες και τη Δομή που σας αντιστοιχεί). Στις Δομές, θα εποπτεύεστε από κατάλληλο προσωπικό (υποψήφιοι διδάκτορες, προϊστάμενοι-νοσηλευτικό προσωπικό).

2. Επιτρέπεται ΜΙΑ ΑΠΟΥΣΙΑ (εκ των τριών ημερών). Ως απουσία θεωρείται και η καθυστέρηση στην προσέλευση στη Δομή μετά από τις 8.30. Οι φοιτητές που θα απουσιάσουν για περισσότερες από μια ημέρες ΓΙΑ ΟΠΟΙΟΝΔΗΠΟΤΕ ΛΟΓΟ θα πρέπει να επαναλάβουν την κλινική άσκηση σε επόμενο έτος. Μοναδική εξαίρεση αποτελούν οι απουσίες λόγω της υποχρεωτικής παραμονής σε απομόνωση λόγω της νόσησης από COVID-19, η οποία βεβαίως θα πρέπει να αποδεικνύεται με τα αντίστοιχα παραστατικά (δήλωση θετικού κρούσματος), για το διάστημα που θα όφειλε να προσέλθει ο φοιτητής στην κλινική του άσκηση βάσει του προγράμματος. Οι φοιτητές της περίπτωσης αυτής θα τοποθετηθούν στις τελευταίες εβδομάδες, όπου υπάρχει κενή θέση, αφού βεβαίως επικοινωνήσουν προηγουμένως και εγκαίρως μαζί μου, ώστε να μου γνωστοποιήσουν το πρόβλημα και να μου προσκομίσουν τα αντίστοιχα παραστατικά.

3. Κατά την προσέλευσή σας στη Δομή, οι φοιτητές θα πρέπει να έχετε ΠΑΝΤΟΤΕ ΜΑΖΙ σας ισχύον πιστοποιητικό εμβολιασμού (ή ισχύουσα βεβαίωση νόσησης), καθώς και το αποτέλεσμα αρνητικού rapid test (ένα για εμβολιασμένους από Τρίτη, δυο για ανεμβολίαστους, Τρίτη-Πέμπτη), σε ηλεκτρονική ή έντυπη μορφή, προκειμένου να υπάρχει η δυνατότητα ελέγχου τους. Αν, κατά την πραγματοποίηση ελέγχου στη Δομή, δεν επιδείξετε τα απαιτούμενα έγγραφα, δεν θα σας επιτραπεί να εισέλθετε και θα πάρετε απουσία.

4. Όσοι φοιτητές ΔΕΝ εγγράφηκαν στο αντίστοιχο μάθημα του e-class ως τις 6/2, θα έχουν τη δυνατότητα να εγγραφούν ως τις 31/3. Για τους φοιτητές που θα δηλώσουν τη συμμετοχή τους καθυστερημένα, θα καταστεί προσπάθεια ώστε να τοποθετηθούν στα κενά των εβδομάδων από την 10η και μετά. Το τελικό πρόγραμμα με τις προσθήκες των φοιτητών που καθυστέρησαν θα ανακοινωθεί ως τις 10/4. Όσοι φοιτητές ΔΕΝ εγγραφούν ούτε ως τις 31/3 ΧΑΝΟΥΝ ΟΡΙΣΤΙΚΑ τι δικαίωμα συμμετοχής τους στην κλινική άσκηση του μαθήματος κατά το εαρινό εξάμηνο του 2022-23.

5. Διευκρινίζεται ότι το rapid test διενεργείται δωρεάν σε αρκετούς χώρους (Εμπορικό Επιμελητήριο, κινητές μονάδες του ΕΟΔΥ κλπ.) και αποτελεί ΑΠΟΚΛΕΙΣΤΙΚΗ ΕΥΘΥΝΗ του κάθε φοιτητή το πότε και που θα το πραγματοποιήσει.

6. ΑΠΟΚΛΕΙΣΤΙΚΑ για τους φοιτητές που έχουν τοποθετηθεί στην πρώτη εβδομάδα (28/2-2/3) και στην όγδοη εβδομάδα (2-4/5), δεδομένου ότι προηγούνται αργίες (Καθαρή Δευτέρα και Πρωτομαγιά), άρα ίσως είναι δύσκολη η πραγματοποίηση του rapid test την προηγούμενη ημέρα, την Τρίτη 28/2 και 2/5 οι φοιτητές αυτοί θα μπορούν να προσέλθουν στη Δομή ως τις 9.30πμ. το αργότερο προκειμένου να προλάβουν να πραγματοποιήσουν το rapid test και να λάβουν το αποτέλεσμά του.

 Παναγιώτης Κιέκκας

 Καθηγητής